b'\n_START_ARTICLE_\n\xc5\xa0akiai\n_START_SECTION_\nAjalugu\n_START_PARAGRAPH_\n\xc5\xa0akiaid on esimest korda mainitud aastal 1599. Toona oli see \xc5\xa0akai\xc4\x8diai nime kandev k\xc3\xbcla, mis kuulus Gelgaudi\xc5\xa1kise m\xc3\xb5isale. J\xc3\xa4rgmine kord mainitakse seda k\xc3\xbcla alles aastal 1703, kuigi aastal 1689 p\xc3\xbcstitati sealne kabel. Aastal 1719 ehitati kabeli asemele kirik, toona nimetati asulat esimest korda \xc5\xa0akiaiks. Toona kuulusid sealsed alad Gelgaudi\xc5\xa1kise kihelkonda ja asula kuulus Czartoryskitele. Aastal 1776 sai alev._NEWLINE_Kui alev p\xc3\xa4rast Poola jagamist Preisimaa koosseisu kuuluma hakkas, hakkas see kuuluma Kendelite suguv\xc3\xb5sale. Asula saksakeelsed nimekujud on Schaken, ka Schaki v\xc3\xb5i Schacki. Aastal 1801 sai \xc5\xa0akiaist kohaliku kihelkonna keskus, j\xc3\xa4rgmisel aastal hakkas seal tegutsema ka kihelkonnakool. Aastal 1805 ehitati sinna luteri kirik, mis on kohaliku luterlaste kihelkonna keskuseks. XIX sajandi alguses sai \xc5\xa0akiaist linn, kus oli kaks kirikut ja s\xc3\xbcnagoog._NEWLINE_Teise maailmas\xc3\xb5ja ajal h\xc3\xa4vitasid Saksa v\xc3\xa4ed linna peaaegu t\xc3\xa4ielikult, linna l\xc3\xa4hedal metsas tapeti 4000 elanikku. P\xc3\xa4rast s\xc3\xb5da oli \xc5\xa0akiaisse j\xc3\xa4\xc3\xa4nud vaid 300 elanikku.'